Γκατοτκάτσα (βασιλιάς)

Ο Γκατοτκάτσα, γραφή Γκούπτα: 14x14εσ25x25εσ29x29εσ12x12εσ Γκα-το-τκά-τσα, (βασ. π. στα τέλη του 3ου αι. - στις αρχές του 4ου αι.) ήταν ένας βασιλιάς των Γκούπτα (πριν αυτοί γίνουν αυτοκράτορες) της βόρειας Ινδίας. Ήταν γιος του ιδρυτή της δυναστείας, τού Γκούπτα, και πατέρας του πρώτου αυτοκράτορα της δυναστείας, Τσαντραγκούπτα Α΄.

 Πηγές 
Ο Γκατοτκάτσα ήταν γιος του Γκούπτα, ιδρυτή της δυναστείας των Γκούπτα. Όπως και ο πατέρας του, ο Γκατοτκάτσα δεν τεκμηριώνεται από δικές του επιγραφές. Η πρώιμη περιγραφή του εμφανίζεται στην επιγραφή της Στήλης του Αλαχαμπάντ, τού εγγονιού του Σαμουντραγκούπτα, και επαναλαμβάνεται αυτολεξί σε αρκετές μεταγενέστερες καταγραφές της δυναστείας.  Οι προηγούμενοι μελετητές τού αποδίδουν ένα χρυσό νόμισμα και μια πήλινη σφραγίδα, αλλά αυτά τώρα ανατίθενται ομόφωνα στον Γκατοτκάτσα-γκούπτα, ο οποίος ήταν γιος (ή μικρότερος αδελφός) του ηγεμόνα των Γκούπτα του 5ου αι. Κουμαραγκούπτα Α΄.

 Η εποχή του 
Οι σύγχρονοι ιστορικοί χρονολογούν την αρχή της εποχής (και του ημερολογίου) των Γκούπτα το 318-319 μ.Χ. Αυτή η εποχή πιθανότατα σηματοδοτεί την ανάρρηση του Τσαντραγκούπτα Α΄ στον θρόνο των Γκούπτα, πράγμα που σημαίνει ότι η βασιλεία του Γκατοτκάτσα τελείωσε γύρω σε αυτή την εποχή.

Η αρχή της βασιλείας του είναι αβέβαιη. Διαφορετικές εκτιμήσεις της βασιλείας του περιλαμβάνουν: 
 Ρ. Κ.Ρ.Κ. Μουχέρτζεε: 280-319
 Α. Σ. Αλτέταρ: 290-305
 Τετζ Ραμ Σάρμα: 295-319
 Ο νομισματολόγος Π. Λ. Γκούπτα και ο ιστορικός Σ. Ρ. Γκόαλ: 300-319
 Β. Α. Σμιθ: 300-320

 Η πολιτική κατάσταση 
Η επιγραφή στη Στήλη του Αλαχαμπάντ χρησιμοποιεί τον απλό τίτλο μαχαράτζα (μεγάλος βασιλιάς) για τον Γκούπτα και τον Γκατοτκάτσα, σε αντίθεση με τον τίτλο μαχαράτζα-ντι-ράτζα ("μεγάλος βασιλιάς βασιλέων") για τον γιο τού Γκατοτκάτσα Τσαντραγκούπτα Α΄. Στην μεταγενέστερη περίοδο, ο τίτλος μαχαράτζα (μαχαραγιάς) χρησιμοποιήθηκε από φεουδαρχικούς ηγεμόνες, γεγονός που οδήγησε σε υποθέσεις ότι ο Γκούπτα και ο Γκατοτκάσα ήταν φεουδαρχικοί βασιλείς. 11x11εσ13x13εσ16x16εσ12x12εσΩστόσο υπάρχουν αρκετές περιπτώσεις κυρίαρχων βασιλέων, που χρησιμοποιούν τον τίτλο μαχαράτζα, τόσο στην προ-Γκούπτα όσο και στη μετα-Γκούπτα περίοδο, οπότε αυτό δεν μπορεί να ειπωθεί με βεβαιότητα. Αυτό το γεγονός δεν προκαλεί αμφιβολία ότι ο Γκούπτα και ο Γκατοτκάτσα είχαν χαμηλότερη θέση, και ήταν λιγότερο ισχυροί από τον Τσαντραγκούπτα Α΄.

 Η βασιλεία 
Ο Γκατοτκάτσα μπορεί να ήταν υπεύθυνος για τη σύναψη μιας γαμήλιας συμμαχίας με τους Λικτσάβι, η οποία οδήγησε στον γάμο της πριγκίπισσας των Λικτσάβι Κουμαραντέβα με τον γιο του, τον Τσαντραγκούπτα Α΄. Ο ιστορικός Β. Α. Σμιθ χρονολογεί αυτό το γεγονός περί το 308. Οι επιγραφές των Γκούπτα δεν αναφέρουν την οικογένεια (το πατρικό όνομα) των βασιλισσών της δυναστείας, με εξαίρεση την Κουμαραντέβι, γεγονός που υποδηλώνει ότι η οικογένεια των Γκούπα θεωρούσε τον γάμο της Κουμαραντέβι με τον Τσαντραγκούπτα Α΄ ως σημαντικό γεγονός. 

Ο ιστορικός Χ. Σ. Ραγιτσαουντούρι υποστήριξε τη θεωρία ότι ορισμένες από τις ιστορίες της Μαχαμπαράτα που περιγράφουν τις αμαρτίες του θρυλικού ήρωα Γκατοτκάτσα, παραλείφθηκαν στην τελική επεξεργασία τού έπους, από σεβασμό για τον βασιλιά Γκατοτσάκα.

 Αναφορές 

 Βιβλιογραφία 




Κατηγορία:Αυτοκρατορία των Γκούπτα